Document ID: /roh_data/filtered/fineweb-2-filterrobots_roh.jsonl.gz/46059

Nagin recept cunter ferm franc
- Sonda, 14.3.2015, 10:16
En vista al ferm franc na vesa il cussegl federal per il mument nagin recept per cumpensar ils dischavantatgs per l'economia d'export.
En sia resposta sin 7 interpellaziuns urgentas da las fracziuns ha el explitgà sia posiziun. Abstrahà da las mesiras da la politica monetara, na dettia quai il mument strusch mesiras spertas che mainian a la finamira.
Central saja vinavant da porscher bunas cundiziuns da basa, per exempel cun cuntinuar la via bilaterala cun l'UE. Il cussegl naziunal maina l'emna che vegn ina debatta urgenta davart la fermezza dal franc.
RR novitads 10:00